Det er essensen i et forslag til en ny bonusmodel, som i den kommende uge skal drøftes af politikerne i Aalborg Kommune og bestyrelsen i Nordjyllands Trafikselskab. Det oplyser P4 Nordjylland. - Min fornemmelse er klart, at der er en meget positiv holdning. Det er blevet efterspurgt, at entreprenører og chauffører får en direkte økonomisk interesse i, at de kan tiltrække flere passagerer, siger trafikselskabets direktør Christian Roslev. Den nye bonusordning tager også hensyn til kundernes tilfredshed, som blandt andet måles på antallet af klager.

Opsummering:
Busselskaberne og deres chauffører skal belønnes økonomisk, hvis de kan stoppe kundeflugten og få flere til at tage by- og metrobusserne i Aalborg.